Lisa 1

**Tehniline kirjeldus**

**Töövõtu kirjeldus**

Käesolevas tehnilises kirjelduses esitatud tööde kirjeldus on kokkuvõtlik ja mõeldud hankest üldise ülevaate saamiseks. Hankedokumentides kavandatud tööd teostatakse täisvastutusega peatöövõtu meetodil. Peatöövõtja vastutab alltöövõtjate poolt tehtud töö, selle kvaliteedi ja kõigi alltöövõtjate tegevuste eest hankelepingu nõuetekohaseks täitmiseks. Tehnilises kirjelduses sisalduvad joonised ja fotod on illustratiivsed.

Töövõtu koosseis

* Jäätmemaja ehitamine (mõõtmed ligikaudu 2700 x 6500,vt jäätmemaja joonist)
  + raam tingitud nurkraud, karkass tingitud nelikanttoru;
  + katus katuseplekk, punane toon;
  + avatäited puit, peensaetud puitlauad 22x100, töödeldud puidukaitsevahendiga;
  + jäätmemaja peab mahutama seitse 1,1 m3 suurust plastikkonteinerit (vt konteineri mõõte jooniselt)
  + kolmel küljel kokku 7 käepidemega roostevaba luuki, mõõtudega ligikaudu 400mm x 400mm, luugi sisemine külg pikendatud selliselt, et serv ulatuks üle konteineri ääre(vt luugi näidisfotosid);
  + ukse kõrgus minimaalselt 2 m ja laius 1,2 m;
  + uks jäätmemaja küljelt ja väljapoole avanev;
  + ukse all ei tohi olla lävepakku, astet vms;
  + jäätmemaja paigaldamine asfaltkattele.

Tööde maht

* Lisaks tehnilisele kirjeldusele ja projektdokumentatsioonile tuleb pakkujal töömahu täpsel määramisel lähtuda tegelikust olukorrast objektil. Kõigil pakkujatel lasub kohustus tutvuda pakkumuse koostamise etapis objektil olemasoleva olukorraga ja mahud ise üle kontrollida.
* Töövõtu mahtu kuulub tööde teostamiseks ja üleandmiseks vajalike kooskõlastuste hankimine koos vastavate toimingutega seotud kulude eest tasumisega.
* Pakkumuses tuleb arvestada tööde teostamisega, mis ei ole tehnilises kirjelduses otseselt kirjeldatud, kuid tulenevalt objekti tegelikust olukorrast on vajalikud teostada. Hankija eeldab, et pakkuja on pakkumust koostades tutvunud objekti olemasoleva olukorraga ning on oma pakkumuses arvestanud kõikide vajalike töödega, tuginedes tööde vajaduse ja hinna määramisel oma professionaalsusele ja sarnaste tööde teostamise kogemusele.

Töö teostamise aeg

## Hankelepingu täitmist saab alustada koheselt pärast lepingu sõlmimist.

* Hankelepingu täitmise tähtaeg on **kaks kuud** pärast lepingu sõlmimise kuupäeva.

**Täiendav informatsioon, millest pakkumuse koostamisel lähtuda**

Mitmeti tõlgendatavate lahenduste/tööde puhul, kui nende kohta ei ole esitatud hankemenetluse ajal täpsustavatavaid küsimusi, loetakse hankelepingu täitmise ajal prioriteetseks tellijale soodsam tõlgendus.